Jan Eiberg Jørgensen
Jan Eiberg Jørgensen (Kopenhagen, 12. ožujka 1970.) je umirovljeni danski rukometaš i reprezentativac. Jørgensen je igrao kao desni vanjski, a ljevak je najveći uspjeh u karijeri ostvario igrajući za njemački SG Flensburg-Handewitt, gdje je igrao čak devet godina. Karijeru je započeo u danskom klubu Virum-Sorgenfri HK, odakle je 1992. prešao u Flensburg. U devet godina igranja, Jørgensen je skupio 318 nastupa i postigao 1,146 golova za klub kojeg je napustio 2001. i otišao u Ajax København. Nakon dvije sezone, vratio se u Njemačku, u klub Stralsunder HV, kojega je napustio nakon jedne sezone. Karijeru je završio 2005. godine kao igrač HSG Wetzlara. 

Za dansku reprezentaciju je premijerno nastupio 1989. godine i skupio 101 nastup uz 314 golova. Na EHF Euru 1994. u Portugalu je bio najbolji desni vanjski turnira. Uz to, godine 1992. je proglašen za rukometaša godine u Danskoj. 

Danski rukometaši